CELEX: 32017R1548
Language: hu
Date: 2017-09-14 00:00:00
Title: A Tanács (EU) 2017/1548 rendelete (2017. szeptember 14.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról

15.9.2017   
            
            
               HU
            
            
               Az Európai Unió Hivatalos Lapja
            
            
               L 237/39
            
         A TANÁCS (EU) 2017/1548 RENDELETE
   (2017. szeptember 14.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               Az (EU) 2017/1509 tanácsi rendelet (2) végrehajtja a (KKBP) 2016/849 határozatban előírt intézkedéseket.
            
         
               (2)
            
            
               Az Egyesült Nemzetek Biztonsági Tanácsa (ENSZ BT) 2017. augusztus 5-én elfogadta a 2371 (2017) sz. határozatot (a továbbiakban: a 2371 (2017) sz. ENSZ BT határozat), melyben legmélyebb aggodalmát fejezte ki a Koreai Népi Demokratikus Köztársaság (KNDK) által 2017. július 3-án és 28-án végzett ballisztikusrakéta-kísérletek miatt. Az ENSZ BT megerősítette, hogy a nukleáris, a vegyi és a biológiai fegyverek terjedése fenyegetést jelent a nemzetközi békére és biztonságra nézve, és új intézkedéseket vezetett be a KNDK ellen. Az említett intézkedések megerősítik az 1718 (2006) sz., az 1874 (2009) sz., a 2087 (2013) sz., a 2094 (2013) sz., a 2270 (2016) sz., a 2321 (2016) és a 2356 (2017) sz. ENSZ BT-határozat által bevezetett korlátozó intézkedéseket. Az ENSZ BT többek között új tilalmakat vezetett be a tengeri eredetű élelmiszerek, az ólom és az ólomérc KNDK-ból történő kivitele tekintetében, és megerősítette a meglévő intézkedéseket a szén és a vas szállítása és kereskedelme, valamint a közös vállalkozások KNDK-beli személyekkel való alapítása tekintetében.
            
         
               (3)
            
            
               A (KKBP) 2017/1562 (3) tanácsi határozat módosította a (KKBP) 2016/849 határozatot annak érdekében, hogy végrehajtsa a 2371 (2017) sz. ENSZ BT-határozatban bevezetett új intézkedéseket.
            
         
               (4)
            
            
               Az említett intézkedések a Szerződés hatálya alá tartoznak, ennélfogva – különösen a gazdasági szereplők által valamennyi tagállamban történő egységes alkalmazásuk biztosítása céljából –uniós szintű szabályozás szükséges.
            
         
               (5)
            
            
               Az (EU) 2017/1509 rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2017/1509 rendelet a következőképpen módosul:
   
               1.
            
            
               A 3. cikk (2) bekezdésében az ötödik albekezdés után a szöveg a következő albekezdésekkel egészül ki:
               „A II. melléklet VI. része tartalmazza a tömegpusztító fegyverekhez kapcsolódó, a 2371 (2017) sz. ENSZ BT-határozat 4. pontja alapján jegyzékbe vett termékeket, anyagokat, felszereléseket, árukat és technológiát.
               A II. melléklet VII. része tartalmazza a tömegpusztító fegyverekhez kapcsolódó, a 2371 (2017) sz. ENSZ BT-határozat 5. pontja alapján jegyzékbe vett termékeket, anyagokat, felszereléseket, árukat és technológiát.”.
            
         
               2.
            
            
               A 4. cikk (2) bekezdésének helyébe a következő szöveg lép:
               „(2)   A 3. cikk (1) bekezdésének e) pontjától eltérve a tagállamok illetékes hatóságai engedélyezhetik a szén behozatalát, vételét vagy átadását, feltéve, hogy a tagállamok illetékes hatóságai megbízható információk alapján megállapították, hogy a rakomány nem a KNDK-ból származik, és a rakományt a KNDK-n keresztül kizárólag a radzsini (Raszon) kikötőből való kivitel céljából szállították, hogy az exportáló állam előzetesen értesítette a szankcióbizottságot a szóban forgó ügyletekről, továbbá, hogy ezek az ügyletek nem eredményeznek bevételt a KNDK nukleáris vagy ballisztikusrakéta-programjai, és az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017) vagy a 2371 (2017) sz. ENSZ BT-határozatban vagy ebben a rendeletben megtiltott egyéb tevékenységek számára;”.
            
         
               3.
            
            
               A rendelet a következő cikkekkel egészül ki:
               „16a. cikk
               Tilos a XIa. mellékletben felsorolt tengeri eredetű élelmiszereknek – ideértve a halat, rákot, puhatestűt és más gerinctelen víziállatot bármilyen formában – közvetlenül vagy közvetve a KNDK-ból történő behozatala, vétele vagy átadása, függetlenül attól, hogy ezek a KNDK-ból származnak-e vagy sem.
               16b. cikk
               Tilos a XIb. mellékletben felsorolt ólom és ólomérc közvetlenül vagy közvetve a KNDK-ból történő behozatala, vétele vagy átadása, függetlenül attól, hogy ezek a KNDK-ból származnak-e vagy sem.”.
            
         
               4.
            
            
               A 17. cikk (2) bekezdése a) pontja helyébe a következő szöveg lép:
               
                           „a)
                        
                        
                           közös vállalkozást vagy szövetkezeti gazdálkodó egységet létrehozni, vagy abban tulajdonosi érdekeltséget szerezni vagy kiterjeszteni az (1) bekezdésben említett természetes vagy jogi személyekkel, szervezetekkel vagy szervekkel, beleértve a teljeskörű felvásárlást, illetve részvények vagy részesedést biztosító egyéb értékpapírok megszerzését is;”.
                        
                     
         
               5.
            
            
               A rendelet a következő cikkel egészül ki:
               „17a. cikk
               A 17. cikk (2) bekezdésének a) pontjában meghatározott tilalomtól eltérve, a tagállamok illetékes hatóságai engedélyezhetik a szóban forgó pontban említett tevékenységeket, feltéve, hogy a tagállam megkapta a szankcióbizottság eseti mérlegelésén alapuló előzetes jóváhagyását.”.
            
         
               6.
            
            
               A 21. cikk (1) bekezdésének helyébe a következő szöveg lép:
               „(1)   Tilos pénzt utalni a KNDK-ba vagy a KNDK-ból és pénzösszegeket elszámolni.”.
            
         
               7.
            
            
               A 23. cikk (1) bekezdésének bevezető mondata helyébe a következő szöveg lép:
               „(1)   A hitelintézetek és pénzügyi intézmények a 21. cikk (2) bekezdésében említett hitelintézetekkel és pénzügyi intézményekkel közösen végzett tevékenységeik, többek között a pénzösszegek elszámolása során:”.
            
         
               8.
            
            
               A 40. cikk (2) bekezdése helyébe a következő szöveg lép:
               „(2)   A 39. cikk (1) bekezdésében meghatározott tilalomtól eltérve – amennyiben az f) pont hatálya alá tartozó hajóról van szó – a tagállamok illetékes hatóságai engedélyezhetik az említett hajó behajózását a kikötőbe, ha ezt a szankcióbizottság rendelte el.
               (3)   A 39. cikk (1) bekezdésében meghatározott tilalomtól eltérve – amennyiben a g) pont hatálya alá tartozó hajóról van szó – a tagállamok illetékes hatóságai engedélyezhetik az említett hajó behajózását a kikötőbe, ha a szankcióbizottság előzetesen megállapította, hogy erre humanitárius célokból vagy az 1718 (2006) sz., az 1874 (2009) sz., a 2087 (2013) sz., a 2094 (2013) sz., a 2270 (2016) sz., a 2321 (2016). sz., a 2356 (2017) sz. vagy a 2371 (2017) sz. ENSZ BT-határozat céljaival összeegyeztethető bármely más okból van szükség.”.
            
         
               9.
            
            
               A 43. cikk c) pontja helyébe a következő szöveg lép:
               
                           „c)
                        
                        
                           a KNDK lobogója alatt közlekedő bármilyen hajót tulajdonolni, lízingbe adni, üzemeltetni, bérelni, biztosítani, vagy ilyen hajó számára hajóosztályozási vagy azzal kapcsolatos szolgáltatásokat nyújtani;”.
                        
                     
         
               10.
            
            
               A 44. cikk (2) bekezdése helyébe a következő szöveg lép:
               „(2)   A 43. cikk b) és c) pontjában meghatározott tilalomtól eltérve, a tagállamok illetékes hatóságai engedélyezhetik a KNDK lobogója alatt hajózó bármilyen hajó tulajdonlását, lízingjét, üzemeltetését, bérletét vagy ilyen hajó számára hajóosztályozási vagy azzal kapcsolatos szolgáltatások nyújtását, vagy a KNDK vagy KNDK-beli állampolgárok tulajdonában lévő, ellenőrzése alatt álló vagy az előbbiek által üzemeltetett bármilyen hajó lajstromba vételét vagy lajstromban való nyilvántartását, feltéve, hogy a tagállam megkapta a szankcióbizottság eseti mérlegelésén alapuló előzetes jóváhagyását.”.
            
         
               11.
            
            
               A 46. cikk b) pontjában a „módosítsa a II. melléklet II., III., IV. és V. részét, valamint a VI., VII., IX., X. és XI. mellékletet,” szövegrész helyébe a „módosítsa a II. melléklet II., III., IV., V., VI. és VII. részét, valamint a VI., VII., IX., X., XI., XIa. és XIb. mellékletet” szövegrész lép.
            
         
               12.
            
            
               Az (EU) 2017/1509 rendelet az e rendelet I. mellékletének szövegével mint a II. mellékletének VI. és VII. részével egészül ki.
            
         
               13.
            
            
               Az (EU) 2017/1509 rendelet az e rendelet II. és III. mellékletének szövegével mint XIa. és XIb. melléklettel egészül ki.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 14-én.
      
         
            a Tanács részéről
         
         
            az elnök
         
         A. ANVELT
      
   
   
      (1)  HL L 141., 2016.5.28., 79. o.
   
   
      (2)  A Tanács (EU) 2017/1509 rendelete (2017. augusztus 30.) a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről (HL L 224., 2017.8.31., 1. o.).
   
      (3)  A Tanács (KKBP) 2017/1562 határozata (2017. szeptember 14.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról (lásd e Hivatalos Lap 86. oldalát).
   
      I. MELLÉKLET
      „VI. RÉSZ
      A 2371 (2017) sz. ENSZ BT-határozat (4) bekezdése alapján azonosított és jegyzékbe vett, tömegpusztító fegyverekhez kapcsolódó termékek, anyagok, felszerelések, áruk és technológiák.
      VII. RÉSZ
      A 2371 (2017) sz. ENSZ BT-határozat (5) bekezdése alapján azonosított és jegyzékbe vett, tömegpusztító fegyverekhez kapcsolódó termékek, anyagok, felszerelések, áruk és technológiák.”.
   
   
      II. MELLÉKLET
      „
            XIa. MELLÉKLET
            
               A 16a. cikkben említett tengeri eredetű élelmiszerek
            
            MAGYARÁZÓ MEGJEGYZÉS
            A nómenklatúra kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet 1. cikkének (2) bekezdésében meghatározott Kombinált Nómenklatúrában és annak I. mellékletében meghatározottak szerinti kódok, amelyek e rendelet közzétételének időpontjában érvényesek és amelyeket értelemszerűen az azt követő jogszabályok módosítanak.
            
                        KN-kód
                     
                     
                        Árumegnevezés
                     
                  
                        03 
                     
                     
                        Halak és rákfélék, puhatestű és más gerinctelen víziállatok
                     
                  
                        ex 1603 
                     
                     
                        Kivonat és lé halból vagy rákféléből, puhatestű vagy más gerinctelen víziállatból
                     
                  
                        1604 
                     
                     
                        Elkészített vagy konzervált hal; kaviár és halikrából készített kaviárpótló
                     
                  
                        1605 
                     
                     
                        Elkészített vagy konzervált rákféle, puhatestű és más gerinctelen víziállat
                     
                  
                        1902 20 10 
                     
                     
                        Töltött tészta főzve vagy másképp elkészítve is, 20 tömegszázalékot meghaladó hal-, rákféle-, puhatestű- vagy más gerinctelen víziállat-tartalommal
                     
                  
                        ex 1902 20 30 
                     
                     
                        Más töltött tészta hal-, rákféle-, puhatestű- vagy más gerinctelen víziállat-tartalommal
                     
                  
                        ex 2104 
                     
                     
                        Leves és erőleves és ezek előállítására szolgáló készítmény; homogenizált összetett élelmiszer-készítmény hal-, rákféle-, puhatestű- vagy más gerinctelen víziállat-tartalommal
                     
                  ”
   
   
      III. MELLÉKLET
      „
            XIb. MELLÉKLET
            
               A 16c. cikkben említett ólom és ólomérc
            
            MAGYARÁZÓ MEGJEGYZÉS
            A nómenklatúra kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet 1. cikkének (2) bekezdésében meghatározott Kombinált Nómenklatúrában és annak I. mellékletében meghatározottak szerinti kódok, amelyek e rendelet közzétételének időpontjában érvényesek és amelyeket értelemszerűen az azt követő jogszabályok módosítanak.
            
                        KN-kód
                     
                     
                        Árumegnevezés
                     
                  
                        2607 00 00 
                     
                     
                        Ólomérc, dúsított is
                     
                  
                        7801 
                     
                     
                        Megmunkálatlan ólom
                     
                  
                        7802 00 00 
                     
                     
                        Ólomhulladék és -törmelék
                     
                  
                        7804 
                     
                     
                        Ólomlap, -lemez, -szalag és -fólia; Ólompor és -pehely
                     
                  
                        ex 7806 00 00 
                     
                     
                        Más ólomáru
                     
                  
                        7806 00 10 
                     
                     
                        
                                    –
                                 
                                 
                                    Szállítótartály, sugárzás elleni ólomburkolattal, radioaktív anyagok szállításához vagy tárolásához
                                 
                              
                  
                        ex 7806 00 80 
                     
                     
                        
                                    –
                                 
                                 
                                    a következő ólomáruk:
                                    
                                                —
                                             
                                             
                                                összenyomható tubusok festékek vagy más termékek csomagolására,
                                             
                                          
                                                —
                                             
                                             
                                                tárolókád, tartály, dob és hasonló tárolóedény (savak vagy más vegyi anyagok tárolására), a 7806 00 10  alszám alá tartozók kivételével, mechanikai vagy hőtechnikai berendezések nélkül,
                                             
                                          
                                                —
                                             
                                             
                                                ólomnehezékek halászhálókhoz, ólomnehezékek ruházathoz, függönyökhöz …stb…,
                                             
                                          
                                                —
                                             
                                             
                                                nehezékek órákhoz, ellensúlyok általános felhasználási célra,
                                             
                                          
                                                —
                                             
                                             
                                                ólomszálból vagy ólomfonalból készült fonalköteg, motring és kötél csőcsatlakozások burkolására vagy tömítésére,
                                             
                                          
                                                —
                                             
                                             
                                                épületszerkezeti elemek,
                                             
                                          
                                                —
                                             
                                             
                                                jacht tőkesúlyok, búvárnehezékek,
                                             
                                          
                                                —
                                             
                                             
                                                elektrogalvanizáló anódok,
                                             
                                          
                                                —
                                             
                                             
                                                ólomrúd, -profil és –huzal, a 7801  vtsz. alá tartozók kivételével,
                                             
                                          
                                                —
                                             
                                             
                                                cső és csőszerelvény ólomból (pl. csatlakozó, karmantyú, könyökdarab, csőtoldat).
                                             
                                          
                              
                  ”